ગુજરાતી ફિલ્મો-નાટકો, ગુજરાતી સુગમ સંગીત, લોકલ અને ફિલ્મ સંગીત ક્ષેત્રે અનેક નવા કલાકારો ઊમેરાયા, ગુજરાતી કવિસંમેલનો-મુશાયરાઓ ગજવી શકે, ગુજરાતીમાં પ્રવચનો કરીને શ્રોતાઓને ડોલાવી શકે, ગુજરાતીમાં કથા કહીને કે ભજનો-લોકસંગીત દ્વારા શ્રોતાઓને રસતરબોળ કરી શકે એવા તેમ જ હાર્મોનિયમ લઈને પલાંઠી મારીને બેસતા ગુજરાતી ‘સ્ટેન્ડ-અપ’ કોમેડિયનો-આ બધા જ પોતપોતાની રીતે ગુજરાતી ભાષાને સમૃદ્ધ કરી રહ્યા છે.